Oʻzbekiston Respublikasining fuqaroligiga qabul qilishda davlat tilini bilish darajasini aniqlash tartibi toʻgʻrisidagi nizomni tasdiqlash haqida
(resolution, 2023-08-14)

“Oʻzbekiston Respublikasining fuqaroligi toʻgʻrisida”gi Oʻzbekiston Respublikasi Qonuni hamda Oʻzbekiston Respublikasi Prezidentining “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida” 2021-yil 24-iyuldagi PF-6269-son Farmoniga muvofiq fuqaroligi boʻlmagan shaxslar va chet davlat fuqarolariga davlat tilini bilish darajasini aniqlash boʻyicha davlat xizmatlarini koʻrsatish tartibini soddalashtirish maqsadida Vazirlar Mahkamasi qaror qiladi: 1. Quyidagilarni nazarda tutuvchi Oʻzbekiston Respublikasining fuqaroligiga qabul qilishda chet davlat fuqarosi yoki fuqaroligi boʻlmagan shaxs tomonidan davlat tilini bilish darajasini aniqlash tartibi toʻgʻrisidagi nizom ilovaga muvofiq tasdiqlansin: davlat tilini bilish darajasini aniqlash imtihonidan oʻtish uchun davlat xizmatlari markazlari yoki Yagona interaktiv davlat xizmatlari portali orqali elektron tarzda murojaat qilish tartibi; davlat tilini bilish darajasini aniqlash boʻyicha sinov imtihonini tashkil etish va oʻtkazishning shaffof va ochiq tartibi; davlat tilini bilish darajasini aniqlash boʻyicha sinov imtihonini oʻtkazish boʻyicha imtihon komissiyasi tarkibini shakllantirish va tasdiqlash; davlat tilini bilish darajasini aniqlash boʻyicha sinov imtihoni natijalarini eʼlon qilish hamda davlat tilini bilish boʻyicha malaka sertifikatini berish tartibi. 2. Oʻzbekiston Respublikasi Oliy va oʻrta maxsus taʼlim vazirligi: Oʻzbekiston Respublikasi fuqaroligiga qabul qilishda chet davlat fuqarosi yoki fuqaroligi boʻlmagan shaxs tomonidan davlat tilini bilish darajasini aniqlash imtihonlarini samarali tashkil qilish va oʻtkazish choralarini koʻrsin; Axborot texnologiyalari va kommunikatsiyalarini rivojlantirish vazirligi bilan birgalikda uch oy muddatda chet davlat fuqarosi va fuqaroligi boʻlmagan shaxslarning davlat tilini bilish darajasini aniqlash maqsadida masofadan turib elektron tarzda murojaat qilish hamda davlat tilini bilish toʻgʻrisidagi malaka sertifikatini QR-kod (matrik shtrixli kod) bilan tasdiqlagan holda elektron tarzda olish tizimini joriy etsin; ikki hafta muddatda Alisher Navoiy nomidagi Toshkent davlat oʻzbek tili va adabiyoti universiteti tomonidan davlat tilini bilish darajasini aniqlash boʻyicha sinovlarni oʻtkazish uchun hududiy imtihon komissiyalari tarkibi tasdiqlanishini hamda zaruratga qarab yangilab borilishini taʼminlasin. 3. Oʻzbekiston Respublikasi Vazirlar Mahkamasining “Alisher Navoiy nomidagi Toshkent davlat oʻzbek tili va adabiyoti universiteti faoliyatini yanada takomillashtirish chora-tadbirlari toʻgʻrisida” 2020-yil 3-martdagi 117-son qarorining 3-bandiga quyidagi mazmundagi xatboshi qoʻshilsin: “Oʻzbekiston Respublikasining fuqaroligiga qabul qilishda talabgorlarning davlat tilini bilish darajasini aniqlash”. 4. Oʻzbekiston Respublikasi Ichki ishlar vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi oliy va oʻrta maxsus taʼlim vaziri I.U. Majidov va ichki ishlar vaziri P.R. Bobojonov zimmasiga yuklansin. 1. Mazkur Nizom Oʻzbekiston Respublikasi fuqaroligiga qabul qilishda chet davlat fuqarosi yoki fuqaroligi boʻlmagan shaxsning davlat tilini bilish darajasini aniqlash (keyingi oʻrinlarda — davlat tilini bilish darajasini aniqlash) tartibini belgilaydi. 2. Ushbu Nizomda quyidagi asosiy tushunchalardan foydalaniladi: talabgor — Oʻzbekiston Respublikasi fuqaroligiga qabul qilish masalalari boʻyicha vakolatli davlat organiga murojaat qilgan va qonunchilik hujjatlariga muvofiq jismoniy shaxsning shaxsiy identifikatsiya raqami berilgan chet davlat fuqarosi yoki fuqaroligi boʻlmagan shaxs; fuqaroligi boʻlmagan shaxs — Oʻzbekiston Respublikasi hududida doimiy yashab turgan, Oʻzbekiston Respublikasining fuqarosi boʻlmagan va oʻzining chet davlat fuqaroligiga mansubligiga doir dalilga ega boʻlmagan shaxs; chet davlat fuqarosi — Oʻzbekiston Respublikasining fuqaroligiga ega boʻlmagan, boshqa davlat fuqaroligiga va oʻzining boshqa davlat fuqaroligiga mansubligiga doir dalilga ega boʻlgan shaxs. 3. Oʻzbekiston Respublikasining fuqaroligiga qabul qilishda talabgorlarning davlat tilini bilish darajasini aniqlash Alisher Navoiy nomidagi Toshkent davlat oʻzbek tili va adabiyoti universiteti huzuridagi Davlat tilida ish yuritish asoslarini oʻqitish va malaka oshirish markazi va uning hududiy boʻlinmalari (keyingi oʻrinlarda — Markaz va uning hududiy boʻlinmalari) tomonidan toʻlov asosida amalga oshiriladi. Davlat tili boʻyicha sinov imtihonini tashkil etish hamda davlat tilini bilish boʻyicha malaka sertifikatini berish tartibi ushbu Nizomga 1-ilovada keltirilgan sxemaga muvofiq amalga oshiriladi. 4. Talabgor davlat tilini bilish darajasini aniqlash boʻyicha sinov imtihonida qatnashish uchun davlat xizmatlari markazlariga yoki Yagona interaktiv davlat xizmatlari portali (keyingi oʻrinlarda — YIDXP) orqali elektron shaklda murojaat qiladi va Yagona billing tizimi orqali toʻlovni amalga oshiradi. Uzrli sabablar mavjud boʻlganda (kasallik va boshqalar), notarial tartibda tasdiqlangan iltimosnoma asosida ishonchli vakil orqali murojaat qilinganda xizmat koʻrsatilmaydi. Talabgor Davlat xizmatlari markazi orqali murojaat qilganda, uning murojaati masʼul xodim tomonidan, YIDXP orqali murojaat qilganda shaxsan oʻzi ushbu Nizomning 2-ilovasiga muvofiq shakldagi soʻrovnomani elektron tarzda toʻldiradi. Zarur maʼlumotlar soʻrovnomaga kiritilgandan soʻng talabgor maʼlumotlarning toʻgʻriligini tekshiradi va imzolarni identifikatsiya qilishning tegishli vositalari (daktiloskopiya, elektron raqamli imzo, Mobil-ID va boshqalar) bilan tasdiqlaydi. Talabgor YIDXP orqali murojaat etgan taqdirda, soʻrovnomani elektron raqamli imzo bilan tasdiqlash talab etilmaydi. 5. Markaz va uning hududiy boʻlinmalariga talabgor davlat tilini bilish darajasini aniqlash boʻyicha sinov imtihonida qatnashish uchun soʻrovnoma bilan elektron tarzda murojaat qilgan va yigʻim toʻlovi toʻlanganligi haqida idoralararo elektron hamkorlik orqali real vaqt rejimida maʼlumot kelib tushgan kunning oʻzida Markaz yoki uning hududiy boʻlinmalari talabgorning: shaxsini tasdiqlovchi hujjati (chet davlat fuqarosi yoki fuqaroligi boʻlmagan shaxsning tugʻilganlik haqida guvohnomasi hamda Oʻzbekiston Respublikasida yashash guvohnomasi yoki ID-kartasini); raqamli fotosuratini masʼul davlat organlari va tashkilotlaridan “Elektron hukumat” tizimi idoralararo integratsiyalashuv platformasi orqali maʼlumotlar almashinuvi yoʻli bilan onlayn soʻrab oladi. 6. Hujjatlar masʼul davlat organlari va tashkilotlaridan “Elektron hukumat” tizimi idoralararo integratsiyalashuv platformasi orqali qabul qilib olinganidan soʻng darhol, talabgorga uning murojaati qabul qilinganligi toʻgʻrisidagi sinov imtihonini oʻtkazish vaqti koʻrsatilgan maʼlumotnoma Markaz va uning hududiy boʻlinmalari tomonidan idoralararo elektron hamkorlik yoʻli bilan davlat xizmatlari markazlari yoki YIDXP orqali elektron tarzda yuboriladi. 7. Davlat tili boʻyicha imtihon talabgorning doimiy yashash yoki vaqtincha turgan joyi boʻyicha Markaz yoki uning hududiy boʻlinmalarida oʻtkaziladi. 8. Davlat tilini bilish darajasini aniqlash uchun mazkur Nizomning 3-ilovasiga muvofiq keltirilgan davlat tilini bilishga qoʻyiladigan minimal talablar asosida sinov imtihoni topshiriladi. 9. Davlat tilini bilish darajasini aniqlashga tayyorgarlik koʻrish, sinov imtihoni materiallarini tayyorlash maqsadida Markaz va uning hududiy boʻlinmalari tomonidan ishchi guruh shakllantiriladi. 10. Sinov imtihoni ushbu Nizomning 5-bandida koʻrsatilgan hujjatlar masʼul davlat organlari va tashkilotlaridan “Elektron hukumat” tizimi idoralararo integratsiyalashuv platformasi orqali olinganidan soʻng bir oy muddatda oʻtkaziladi. 11. Sinov imtihonlari Alisher Navoiy nomidagi Toshkent davlat oʻzbek tili va adabiyoti universiteti tomonidan tasdiqlangan tarkibdagi davlat tilini bilish darajasini aniqlash boʻyicha sinovlarni oʻtkazish uchun hududiy imtihon komissiyalari tomonidan oʻtkaziladi. Sinov imtihonlariga ommaviy axborot vositalari, nodavlat notijorat tashkilotlar hamda boshqa fuqarolik jamiyati institutlari vakillari kuzatuvchi sifatida ishtirok etish uchun taklif etilishi, shuningdek imtihonlar onlayn tarzda kuzatib borilishi mumkin. Davlat tilini bilish boʻyicha sinov imtihoni jarayonlari uzluksiz videotasvirga (ovozli) tushiriladi va kamida bir yil saqlanadi. 12. Sinov imtihoni test, yozma va ogʻzaki shakllarda oʻtkaziladi. Test talabgorning kundalik turmushida foydalanuvchi sodda xabarlar, til egasi bilan tanish va maxsus mavzuda muloqotga kirishganda foydalaniladigan maʼlumotlar asosida tuzilgan 10 ta mantiqiy savollardan iborat. Test savollariga toʻgʻri javoblar uchun beriladigan eng koʻp ball 30 ballni tashkil etadi. Test savollarini yechish uchun 15 daqiqa vaqt beriladi. Test sinovlari natijasi shu vaqtning oʻzida maʼlum qilinadi. Yozma sinov shakli diktant shaklida yoki talabgorning sodda anketalarni shaxsiy maʼlumot bilan toʻldira olish, rasmiy xat, ish yuritish qogʻozlarini (ariza, rozilik xatlari, rezyume) yoza olish darajasini aniqlash maqsadida maʼlum bir topshiriqni (anketa toʻldirish, ariza yozish kabi) yozish tarzida oʻtkaziladi. Yozma sinov uchun beriladigan eng koʻp ball 30 ballni tashkil etadi. Yozma sinovni bajarish uchun 15 daqiqa vaqt beriladi. Ogʻzaki sinov shakli talabgorning oʻzi haqida ogʻzaki maʼlumot bera olish, ijtimoiy-maishiy mavzuda taklif etilgan suhbatga kirisha olish, fikrini sodda tarzda tushuntirib bera olish, tanish mavzularda oʻz fikrini bildira olish (kitoblar, filmlar, musiqa xususida), hikoya yoki muhokama mazmunini sodda iboralar bilan qisqacha gapirib bera olish darajasini bilish maqsadida tuzilgan savollar asosida tashkil qilinadi. Ogʻzaki sinov uchun beriladigan eng koʻp ball 40 ballni tashkil etadi. Ogʻzaki sinovni bajarish uchun 10 daqiqa vaqt beriladi. 13. Sinov imtihoni yakunlari boʻyicha eng yuqori ballning 50 foizidan (50 balldan) kam ball olgan talabgor sinov imtihonidan oʻtmagan deb hisoblanadi va qayta qatnashish uchun sinov imtihoni oʻtkazilgan kundan boshlab kamida bir oydan keyin (qayta toʻlov amalga oshirilgan holda) elektron shaklda murojaat qiladi. Sinov imtihoni natijalari test shaklidagi sinov imtihonida olingan natija inobatga olingan holda uch kun muddatda eʼlon qilinadi. 14. Davlat tilini bilish darajasini aniqlash maqsadida sinov imtihonini topshirish uchun bazaviy hisoblash miqdorining 20 foizi miqdorida Yagona billing tizimi orqali yigʻim toʻlovi toʻlanadi. Toʻlov summasi quyidagi tartibda taqsimlanadi: a) Davlat xizmatlari markazi orqali murojaat etilganda: 20 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; qolgan mablagʻlar — Alisher Navoiy nomidagi Toshkent davlat oʻzbek tili va adabiyoti universiteti huzuridagi Davlat tilida ish yuritish asoslarini oʻqitish va malaka oshirish markazi maxsus hisobvaragʻiga oʻtkaziladi; b) YIDXP orqali murojaat etilganda toʻlov summasining 90 foizi undiriladi. Undirilgan summaning: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; 11,25 foizi — Raqamli texnologiyalar vazirligi huzuridagi Raqamli texnologiyalarni rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; 0,5 foizi — Yagona billing tizimi orqali davlat xizmatlarini koʻrsatganlik uchun Raqamli texnologiyalar vazirligi huzuridagi Raqamli texnologiyalarni rivojlantirish jamgʻarmasining elektron hukumat va raqamli iqtisodiyotning idoralararo loyihalarini moliyalashtirish boʻyicha maxsus hisobvaragʻiga; qolgan mablagʻlar — Alisher Navoiy nomidagi Toshkent davlat oʻzbek tili va adabiyoti universiteti huzuridagi Davlat tilida ish yuritish asoslarini oʻqitish va malaka oshirish markazi maxsus hisobvaragʻiga oʻtkaziladi. 15. Shartnoma talabgor va vakolatli organ oʻrtasida ommaviy oferta talablari asosida belgilangan toʻlovlar amalga oshirilgandan soʻng, tuzilgan deb hisoblanadi. 16. Mazkur Nizomning 3-ilovasida belgilangan davlat tilini bilishga qoʻyilgan minimal talablar asosida sinov imtihonlaridan muvaffaqiyatli oʻtgan talabgorlarga Markaz tomonidan davlat xizmatlari markazlari va YIDXP orqali ushbu Nizomning 4-ilovasiga muvofiq shakldagi davlat tilini bilish toʻgʻrisidagi malaka sertifikati (keyingi oʻrinlarda — malaka sertifikati) imtihon natijalari eʼlon qilingan kundan soʻng uch kun muddatda beriladi, shuningdek “Elektron hukumat” tizimi idoralararo integratsiyalashuv platformasi orqali Ichki ishlar vazirligining “E-fuqaro” idoralararo maʼlumotlar bazasiga yuboriladi. Malaka sertifikati muddatsiz amal qiladi. 17. Markaz va uning hududiy boʻlinmalari tomonidan malaka sertifikatlari reyestri yuritiladi. Malaka sertifikatlari reyestrida quyidagilar koʻrsatilishi lozim: talabgorning familiyasi, ismi, otasining ismi; tugʻilgan sanasi va joyi; shaxsini tasdiqlovchi hujjat (seriyasi va tartib raqami, kim tomonidan va qachon berilganligi); Markaz va uning hududiy boʻlinmalari rahbarlarining malaka sertifikati berish toʻgʻrisidagi tegishli buyrugʻi sanasi va tartib raqami; malaka sertifikatining seriyasi, tartib raqami va berilgan sana. 18. Malaka sertifikati Markaz va uning hududiy boʻlinmalari tomonidan pochta (xizmat uchun toʻlovni talabgor qoplagan holda) aloqasi orqali, shuningdek YIDXP orqali murojaat qilinganda talabgorning elektron pochta manziliga yuborilishi mumkin. 19. Davlat tilini bilish darajasini aniqlash boʻyicha sinovlarni oʻtkazish uchun hududiy imtihon komissiyalari tomonidan oʻtkazilgan sinov natijalaridan norozi boʻlgan talabgorlar Markazga apellatsiya berish huquqiga ega. Apellatsiya sinov imtihoni natijalari eʼlon qilingan kundan boshlab besh ish kuni ichida, ushbu Nizomning 5-ilovasiga muvofiq davlat xizmatlari markazlari yoki YIDXP orqali elektron shaklda taqdim etiladi. Bu haqida Markazga idoralararo elektron hamkorlik orqali maʼlumot kelib tushadi. 20. Apellatsiyani koʻrib chiqish uchun Markaz direktorining buyrugʻi bilan 5 — 7 nafar Markaz xodimlari va taʼlim tizimi pedagoglaridan iborat boʻlgan Apellatsiya komissiyasi tuziladi. Imtihon natijasi chiqqan kundan boshlab oʻn kun ichida apellatsiya sinov imtihoni olinadi. Sinov natijalari imtihon oʻtgandan soʻng besh kun ichida eʼlon qilinadi. Talabgor Apellatsiya komissiyasi qarori toʻgʻrisida idoralararo elektron hamkorlik orqali davlat xizmatlari markazlari yoki YIDXP orqali xabardor qilinadi. Talabgor Apellatsiya komissiyasi qaroridan norozi boʻlgan taqdirda, sudga murojaat qilish huquqiga ega. 21. Apellatsiyani koʻrib chiqish natijalari boʻyicha quyidagi qarorlardan biri qabul qilinadi: sinov imtihoni natijalarini oʻzgarishsiz qoldirish va apellatsiyaning qondirilishini rad etish; sinov imtihoni natijalarini oʻzgartirish va apellatsiyani qondirish; sinov imtihoni natijalarini bekor qilish va takroriy sinov imtihoni oʻtkazilishini tayinlash. Agar talabgor tomonidan koʻrsatilgan dalillar tasdiqlanmasa, apellatsiyaning qondirilishini rad etish toʻgʻrisida qaror qabul qilinadi. Sinov imtihoni natijalarini bekor qilish toʻgʻrisidagi qaror ushbu Nizom talablari buzilgan holda oʻtkazilgan taqdirda qabul qilinadi. Apellatsiya komissiyasining qarorlari ushbu Nizomning 6-ilovasiga muvofiq shaklda rasmiylashtiriladi. Talabgorni takroriy sinov imtihonidan oʻtkazish toʻgʻrisida qaror qabul qilingan taqdirda, Markaz sinov imtihonini oʻtkazish sanasini belgilaydi, bu haqda idoralararo elektron hamkorlik orqali davlat xizmatlari markazlari va YIDXP orqali elektron shaklda xabar beriladi hamda sinov imtihonini takroran oʻtkazishda toʻlov undirilmaydi. 22. Apelatsiya komissiyasi tomonidan takroriy sinov imtihoni oʻtkazish haqidagi qarorda belgilangan, test, ogʻzaki yoki yozma sinov imtihoni shakli (shakllari) asosida qayta bir marta oʻtkaziladi. 23. Takroriy apellatsiyaga yoʻl qoʻyilmaydi. 24. Mazkur Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 25. Ushbu Nizom talablari buzilishida aybdor shaxslar qonunchilik hujjatlariga muvofiq javob beradilar”. Bosqichlar Subyektlar Tadbirlar Muddat 1-bosqich Chet davlat fuqarosi yoki fuqaroligi boʻlmagan shaxs (talabgor Davlat tilini bilish darajasini aniqlash boʻyicha sinov imtihonida qatnashish uchun davlat xizmatlari markazlari yoki Yagona interaktiv davlat xizmatlari portali (YIDXP) orqali elektron shaklda murojaat qiladi va davlat xizmatini koʻrsatish uchun toʻlovni amalga oshiradi. Oʻz xohishiga koʻra 2-bosqich Talabgor, davlat xizmatlari markazlari yoki YIDXP 1. Talabgor Davlat xizmatlari markazi orqali murojaat qilganda, uning murojaati masʼul xodim tomonidan, YIDXP orqali murojaat qilganda shaxsan oʻzi belgilangan shakldagi soʻrovnomani elektron tarzda toʻldiradi. 2. Talabgor soʻrovnomani identifikatsiya qilishning tegishli vositalari (daktiloskopiya, elektron raqamli imzo, Mobil-ID kabi) bilan tasdiqlaydi (YIDXP orqali murojaat qilganda soʻrovnomani elektron raqamli imzo bilan tasdiqlash talab etilmaydi). Davlat xizmati olish uchun murojaat qilingan va toʻlov amalga oshirilganidan soʻng darhol 3-bosqich Alisher Navoiy nomidagi Toshkent davlat oʻzbek tili va adabiyoti universiteti huzuridagi Davlat tilida ish yuritish asoslarini oʻqitish va malaka oshirish markazi (Markaz) yoki uning hududiy boʻlinmalari 1. Talabgorning shaxsini tasdiqlovchi hujjatini va raqamli fotosuratini real vaqt rejimida “Elektron hukumat” tizimi idoralararo integratsiyalashuv platformasi orqali oladi. Soʻrovnoma kelib tushgan kunning oʻzida 2. Sinov imtihoni (imtihon)ni oʻtkazish vaqti koʻrsatilgan maʼlumotnomani talabgorga davlat xizmatlari markazlari yoki YIDXP orqali elektron tarzda yuboradi. Hujjatlar qabul qilib olinganidan soʻng darhol 3. Davlat tilini bilish darajasini aniqlash boʻyicha imtihonlarni oʻtkazadi. Hujjatlar qabul qilib olinganidan soʻng bir oy muddatda 4. Davlat tilini bilish darajasini aniqlash boʻyicha imtihon natijalarini eʼlon qiladi. Imtihon oʻtkazilganidan soʻng uch kun muddatda 4-bosqich Markaz yoki uning hududiy boʻlinmalari, YIDXP Imtihonlardan muvaffaqiyatli oʻtgan talabgorlarga belgilangan shakldagi davlat tilini bilish toʻgʻrisidagi malaka sertifikati beriladi. Imtihon natijalari eʼlon qilingandan soʻng uch kun muddatda 5-bosqich Talabgor Imtihon yakunlari boʻyicha eng yuqori ballning 50 foizidan (50 balldan) kam ball olgan (imtihondan oʻtmagan) taqdirda, qayta qatnashish uchun (qayta toʻlov amalga oshirilgandan soʻng) elektron shaklda murojaat qiladi. Imtihon oʻtkazilgan kundan boshlab kamida bir oydan keyin I. Chet davlat fuqarosi yoki fuqaroligi boʻlmagan shaxs (talabgor) toʻgʻrisida maʼlumot: 1. JShShIR 2. F.I.O. II. Talabgorning shaxsini tasdiqlovchi hujjati (chet davlat fuqarosi yoki fuqaroligi boʻlmagan shaxsning tugʻilganlik haqida guvohnomasi hamda Oʻzbekiston Respublikasida yashash guvohnomasi yoki ID-kartasi haqida maʼlumot yoki shaxsini tasdiqlovchi boshqa hujjat) 3. Seriyasi va raqami: 4. Kim tomonidan berilgan: 5. Qachon berilgan: III. Boshqa maʼlumotlar 6. Doimiy yoki vaqtincha yashash manzili 7. Telefon raqami 8. Elektron pochta manzili (agar mavjud boʻlsa): 1. Tanish mavzularda maʼlumot beruvchi matnlarning asosiy mazmunini oʻqib, tushuna oladi. 2. Sodda xabarlar, sodda yozma yoʻriqnoma yoki koʻrsatmalarni tushuna oladi. 3. Oʻz qiziqishlari doirasidagi tele- yoki radiodasturlar va boshqa manbalarni tinglab, asosiy maʼlumotlarni tushuna oladi. 4. Shaxsiy qiziqish, oʻqish yoki kasbga oid sohadagi ogʻzaki manbalarni tinglab, uning asosiy mazmuni hamda maxsus maʼlumotlarni anglay oladi. 5. Til egasi bilan tanish va maxsus mavzuda muloqotga kirishganda uning aksariyat jihatlarini tushuna oladi. 1. Oʻzi haqida ogʻzaki maʼlumot bera oladi. 2. Ijtimoiy-maishiy mavzuda taklif etilgan suhbatga kirisha oladi. 3. Fikrini sodda tarzda, izchillik asosida, mantiqli tushuntirib bera oladi. 4. Tanish mavzularda oʻz fikrini bildira oladi (kitoblar, filmlar, musiqa xususida). 5. Hikoya yoki muhokama mazmunini sodda iboralar bilan qisqacha gapirib bera oladi. 1. Tanish mavzularda maʼlumot beruvchi matnlarning asosiy mazmunini tushuna oladi. 2. Joy yoki insonlar tasvirlangan qisqacha matnni tushuna oladi. 3. Sodda xabarlarni, masalan oddiy xatlar, elektron xatlarni tushuna oladi. 4. Sodda yozma yoʻriqnoma yoki koʻrsatmalarni tushuna oladi va ularga amal qila oladi. 5. Munozarali matnning xulosasini aniqlay oladi. 6. Matn mazmunining asosiy gʻoyasini ajrata oladi. 1. Shaxsiy xatlar (qisqa xabarlar, tabriklar, eslatmalar va boshqalar)ni yoza oladi. 2. Sodda anketalarni shaxsiy maʼlumot bilan toʻldira oladi. 3. Rasmiy hujjatlar qoliplari asosida sodda shakldagi hujjatlarni yoza oladi. 4. Oʻz qiziqishlariga taalluqli mavzuda qisqa, sodda esse yoza oladi. 5. Rasmiy xat, ish yuritish qogʻozlarini (ariza, rozilik xatlari, rezyume) yoza oladi. 6. Oʻz fikrini imlo qoidalariga rioya qilgan holda yozma shaklda bayon qila oladi. 7. Imlo qoidalariga rioya qilgan holda diktant yoza oladi. Oʻzbekiston Respublikasi Davlat gerbiALISNER NAVOIY NOMIDAGI TOSNKENT DAVLAT OʻZBEK TILIVA ADABIYOTI UNIVERSITETI NUZURIDAGI DAVLAT TILIDA ISN YURITISN ASOSLARINI OʻQITISN VA MALAKA OSNIRISN MARKAZITNE CENTER FOR TEACNING TNE BASICS OF OFFICE MANAGEMENTIN TNE STATE LANGUAGE AND FURTNER TRAINING AT TASNKENT STATE UNIVERSITY OF TNE UZBEK LANGUAGE AND LITERATURE NAMEDAFTER ALISNER NAVOIY_____________________________________________________________________________DAVLAT TILINI BILISN TOʻGʻRISIDA SERTIFIKAT CERTIFICATE OF KNOWLEDGE OF TNE STATE LANGUAGE Sertifikat seriyasi № / Certificate Serieend Number _____________________________________________________________________________ Talabgor toʻgʻrisidagi maʼlumotlar / Candidate Details Talabgorning shaxsiy kodi /Candidate ID Familiyasi / Family Name Ismi / First Name Otasining ismi / Middle Name Sinov natijalari / Exam Results _____________________________________________________________________________ Berilgan sanasi: / Date of Issue: Direktor / Director _____________ _______________________ Imzo / Signature F.I.O. / Full Name M.Oʻ / Stamp Nere Alisher Navoiy nomidagi Toshkent davlat oʻzbek tili va adabiyoti universiteti huzuridagi Davlat tilida ish yuritish asoslarini oʻqitish va malaka oshirish markazining Apellatsiya komissiyasi raisiga ________________________________dan (Talabgorning F.I.O.) APELLATSIYA TOʻGʻRISIDA ARIZA Talabgor norozi boʻlgan sinov imtihoni shakli (test, ogʻzaki, yozma) Quyidagilarni koʻrib chiqishingizni iltimos qilaman: ____________________________ ____________________________________________________________________________ ____________________________________________________________________________ Talabgorning imzosi: _______________ Shakl toʻldirilgan sana: ______________ Blankaning roʻyxatdan oʻtkazish tartib raqami: 0000000 (chegara) Apellatsiya toʻgʻrisidagi ariza qabul qilinganligi toʻgʻrisida XAT-TASDIQNOMA Talabgorning F.I.O.: ___________________ Talabgorning shaxsiy kodi:______________ Arizani qabul qilib oluvchi masʼul shaxsning F.I.O.: _____________________________ Imzo: ________ (MOʻ) Apellatsiya qabul qilingan sana: _______ Talabgorning F.I.O.: _______________ Talabgorning shaxsiy kodi: _____________ Talabgor norozi boʻlgan sinov imtihoni shakli______________________________ (test, ogʻzaki, yozma) Ariza qabul qilingan sana: ____________ Talabgorning daʼvosi: _________________________________________________________ _____________________________________________________________________________ _____________________________________________________________________________ Tekshirish natijasi:___________________________________________________________ _____________________________________________________________________________ Apellatsiya komissiyasining qarori: ______________________________________________ _____________________________________________________________________________ _____________________________________________________________________________ _____________________________________________________________________________ _____________________________________________________________________________ _____________________________________________________________________________ _____________________________________________________________________________ Apellatsiya komissiyasi raisi: (Imzo) (F.I.O.) Apellatsiya komissiyasi aʼzolari: (imzolar) (F.I.O.) (F.I.O.) (F.I.O.) (F.I.O.) Sana: __ __ __ __ __ __ __ __